SET ปิดเช้ารูด 14 ตามดาวฯฟิวเจอร์ส เซ่น “ทรัมป์” ติดโควิด บ่ายเสี่ยงหลุดแนวรับ 1,230 จุด
SET ปิดเช้ารูด 14 ตามดาวฯฟิวเจอร์ส เซ่น "ทรัมป์" ติดโควิด บ่ายเสี่ยงหลุดแนวรับ 1,230 จุด
SET ปิดเช้ารูด 14 ตามดาวฯฟิวเจอร์ส เซ่น "ทรัมป์" ติดโควิด บ่ายเสี่ยงหลุดแนวรับ 1,230 จุด
2 ต.ค. 2563

ผู้สื่อข่าวรายงานว่า ดัชนีตลาดหุ้นภาคเช้าปิดที่ระดับ  1,233.14 จุด ลดลง 14.45 จุด (-1.16%) มูลค่าการซื้อขายราว 30,156.75 ล้านบาท โดยดัชนีทำระดับสูงสุดที่ 1,246.78 จุด และทำระดับต่ำสุดที่ 1,231.11 จุด
ทั้งนี้ น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยในช่วงใกล้ปิดภาคเช้าปรับตัวลงค่อนข้างมาก ตามดาวโจนส์ฟิวเจอร์สร่วงไปถึง 400 จุด หลังจากมีข่าวว่านายโดนัลด์ ทรัมป์ ประธานาธิบดีสหรัฐและภรรยาติดเชื้อไวรัสโควิด-19 ทำให้ตลาดฯเกิด Panic ขึ้น
ขณะที่ตลาดในภูมิภาคเอเชียหลายตลาดปิดทำการวันนี้ อย่างไรก็ดี คืนนี้ต้องติดตามตัวเลขการจ้างงานนอกภาคเกษตรสหรัฐฯ และความคืบหน้ามาตรการกระตุ้นเศรษฐกิจของสหรัฐฯ ส่วนบ้านเราให้รอดู รมว.คลังคนใหม่ และติดตามความคืบหน้าของงบประมาณปี 64 จะประกาศใช้ได้เมื่อใด
สำหรับแนวโน้มการลงทุนในช่วงบ่ายนี้ ตลาดฯน่าจะยังเคลื่อนไหวในแดนลบ และคาดว่าตลาดในยุโรปที่เปิดเทรดบ่ายนี้ก็คงปรับตัวลงด้วย พร้อมให้แนวรับ 1,230 จุด ส่วนแนวต้าน 1,250 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
STGT   มูลค่าการซื้อขาย  1,912.20 ล้านบาท  ปิดที่   85.00 บาท เพิ่มขึ้น  4.50 บาท
PTTEP  มูลค่าการซื้อขาย  1,057.24 ล้านบาท  ปิดที่   75.50 บาท ลดลง   4.00 บาท
PTT    มูลค่าการซื้อขาย  1,020.40 ล้านบาท  ปิดที่   32.00 บาท ลดลง   1.00 บาท
MICRO  มูลค่าการซื้อขาย    928.68 ล้านบาท  ปิดที่    5.35 บาท ลดลง   0.10 บาท
DIF    มูลค่าการซื้อขาย    882.63 ล้านบาท  ปิดที่   13.20 บาท ลดลง   0.40 บาท